Il-membri tal-PE ddiskutew pjanijiet biex jagħtu spinta ġdida lill-ekonomija tal-Ewropa fid-dawl tal-Covid-19 u vvutaw fuq riżoluzzjoni. Skopri aktar dwar dan fl-intervista tagħna. It-tifqigħa tal-coronavirus qed tqiegħed lill-UE taħt prova b'modi li lanqas kienu jgħaddu minn moħħ ħadd sa ftit xhur ilu. Apparti t-telf ta' ħajjiet, id-daqqa li ħadet l-ekonomija tal-UE kienet waħda kbira. Qabel ma ssir votazzjoni dwar il-pjanijiet biex jiġi rivedut il-baġit tal-UE wara l-2020, il-President tal-Kumitat tal-Baġit tal-Parlament wissa li l-irkupru ekonomiku se jkun "bil-mod u gradwali" u li l-previżjoni ta' tnaqqis ta' 7.5% fl-attività ekonomika din is-sena hija "previżjoni moderata". Ir-rispons tal-UE għall-coronavirus F'intervista fuq il-paġna Facebook tal-Parlament, il-Membru Belġjan tal-ECR innota li għad hemm ħafna inċertezza: "Lanqas fi żmien il-gwerra ma kien hemm waqfa ekonomika daqstant għall-għarrieda. Hemm ħafna inċertezza: se jkun hemm rikaduta? Se jkun hemm it-tieni ċiklu ta' lockdowns? X'se tkun il-burdata tal-investituri u l-konsumaturi?" Sa mill-bidu nett, l-UE mmobilizzat il-mezzi disponibbli kollha biex tgħin lill-Istati Membri jsaħħu s-setturi tas-saħħa tagħhom jtaffu l-impatt soċjoekonomiku tal-virus. Il-Parlament appella wkoll biex jinħoloq pakkett ta' rkupru fuq skala kbira għall-appoġġ tal-ekonomija tal-Ewropa wara l-kriżi. Is-Sur Van Overtveldt saħaq li dan irid jiġi inkorporat fil-baġit fit-tul li jmiss tal-UE: "Il-fond ta' rkupru għandu jkun sostanzjali iżda għandu jkun ukoll parti mill-QFP [Qafas Finanzjarju Pluriennali] li jmiss], għall-2021-2027, u mhux xi ħaġa apparti." Ħtieġa għal pjanijiet ta' kontinġenza Bil-baġit fit-tul attwali li mistenni jintemm f'Diċembru, f'każ li ma jintlaħaqx ftehim dwar il-baġit ta' wara l-2020 fil-ħin, hu ssottolinja l-importanza ta' pjan ta' kontinġenza : "Meta naslu f'Ġunju, ikollna inqas żmien biex jiġi approvat u jibda jitwettaq il-QFP, u diskontinwità tal-programmi attwali tal-UE se tkun ta' ħsara kbira għaċ-ċittadini u għar-reputazzjoni u l-koerenza politika tal-UE." Il-President tal-Kumitat tal-Baġit ħeġġeġ lill-istituzzjonijiet l-oħra tal-UE biex jieħdu nota tal-pożizzjoni tal-Parlament: "Irid jinkiseb il-kunsens tal-Parlament, u dik il-ħaġa mhix daqstant ċerta daqskemm kienet fil-każ tal-QFP li wasal biex jispiċċa. Għalhekk, il-Kummissjoni u l-Kunsill għandhom jieħdu nota ta' dak li l-Parlament qed jimmira għalih. Fl-interess taċ-ċittadini, il-Parlament se jiżgura li l-QFP u l-fond ta' rkupru huma l-aħjar reazzjonijiet possibbli għall-kriżi serja li qed naraw bħalissa u li se jkollha konsegwenzi għal ħafna snin." Solidarjetà u responsabbiltà Fil-kummenti tiegħu dwar il-paraguni bejn l-irkupru Covid-19 u l-Pjan Marshall ta' wara l-gwerra, is-Sur Van Overtveldt qal: "F'dan il-punt, dak li sar mill-Ewropa, u ċertament meta l-fond ta' rkupru jitla' sa €1 triljun, se nkunu qed nagħmlu aktar milli għamilna bil-Pjan Marshall." Il-Kummissjoni mistennija tippreżenta proposti dwar il-fond ta' rkupru fi żmien qasir iżda diġà hemm diviżjonijiet profondi dwar, pereżempju, jekk il-pajjiżi għandhomx jingħataw self jew għotjiet. Biex tinstab soluzzjoni li tista' tiġi miftiehma min-naħat kollha, is-Sur Van Overtveldt qal li jrid ikun hemm kompromess: "Ċertament, irid ikun hemm solidarjetà vis-à-vis il-pajjiżi l-aktar milquta mill-Covid-19 iżda għandu jkun hemm ukoll responsabbiltà. Is-soluzzjoni qatt ma tista' tkun it-tfigħ ta' flus. L-isfida l-kbira se tkun li tinstab soluzzjoni." Ekonomija aktar ekoloġika Il-ħtieġa għal stimulu sinifikanti għar-rilanċ tal-ekonomija tal-UE tasal fi żmien meta qed jiżdiedu wkoll il-vuċijiet li jitolbu żieda fl-investiment ekoloġiku. Il-Parlament qed jinsisti li l-azzjoni klimatika tkun fil-qalba tal-irkupru wara l-pandemija Patt Ekoloġiku tal-Kummissjoni bħala "bidu" iżda wissa li l-proposti huma "mhux kompluti u sottofinanzjati b'mod perikoluż". Huwa rrefera wkoll għall-potenzjal għall-"ekoloġizzazzjoni" tal-ekonomija tal-UE permezz tal-fondi agrikoli u ta' koeżjoni li jammontaw għal madwar żewġ terzi tal-baġit tal-UE. Huwa saħaq dwar l-importanza li tittejjeb ir-reżiljenza tal-ekonomija tal-UE, u li tkun mgħammra aħjar biex tittratta emerġenzi bħal Covid-19: "Dak li jgħodd fl-aħħar mill-aħħar huwa x'tista tikseb biex iżżid il-benessri taċ-ċittadini tal-UE. Dik hija l-unika kwistjoni rilevanti." Ara l-intervista sħiħa mal-President tal-Kumitat tal-Baġit Johan Van Overtveldt. ivvota dwar riżoluzzjoni dwar il-baġit fit-tul ġdid ippjanat. Biex jiġu żgurati l-iskrutinju u r-responsabbiltà demokratiċi, il-Membri jinsistu dwar is-salvagwardja tar-rwol tal-Parlament. Il-baġit fit-tul tal-UE spjegat b'mod sempliċi 10 affarijiet li qed tagħmel l-UE fil-ġlieda kontra l-coronavirus kronoloġija tal-azzjoni tal-UE Aktar informazzjoni Van Overtveldt: Il-kunsens tal-Parlament dwar il-QFP ħuduh bis-serjetà (12 ta' Mejju 2020) Baġit fit-tul tal-UE: Il-Membri tal-PE jeħtieġu xibka ta' sikurezza għall-benefiċjarji (4 ta' Mejju 2020) Il-pjan ta' rkupru jrid ikun ekoloġiku u ambizzjuż, jgħidu l-Membri tal-PE (21 ta' April 2020) Rispons imkabbar tal-UE biex jittaffew l-effetti tal-Covid-19 (17 ta' April 2020) Mistoqsijiet u Tweġibiet dwar il-baġit fit-tul tal-UE Ir-rispons tal-UE għall-coronavirus Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF